b"\n_START_ARTICLE_\nAlou al comtat de Besal\xc3\xba\n_START_PARAGRAPH_\nL'Alou al comtat de Besal\xc3\xba va ser donat pel prevere Garsies al monestir de Sant Miquel de Cuix\xc3\xa0. Sembla que es tractava d'una propietat extensa en el Comtat de Besal\xc3\xba, l'any 960 (ap. 88). No es precisa en la donaci\xc3\xb3 el lloc on radicava, nom\xc3\xa9s s'aclareix que advenit mihi de comparatione vel de parentorum meorum. \xc3\x89s molt probable que aquesta propietat donada per Garsies s'hagi identificat amb l'alou de Centenys Centenno, in comitatu Bisuldunensi que inventaria la butlla del 968 (ap. 94). La mateixa butlla indica que el monestir t\xc3\xa9 altres b\xc3\xa9ns en el comtat, per\xc3\xb2 no els detalla ni en d\xc3\xb3na cap altra precisi\xc3\xb3."